מועדון הספורט יוניטאס (ברוסית: Спорт-клуб «Уни́тас») הוא מועדון כדורגל רוסי מהעיר סנקט פטרבורג, אחד המועדונים החזקים בעיר בראשית המאה ה-20. הוא נוסד בשנת 1904 בשם "אודלנאיה", או חוג חובבי הספורט "אודלנאיה". בקיץ 1911 הוא מוזג עם מועדון "תקווה" ופעל תחת השם החדש "יוניטאס". מתקן האימונים היה בפארק אודלני, שאומץ לימים על ידי מועדון הכדורגל זניט. צבעי המדים היו אדום ולבן.
את המיזוג יזם קיריל בוטוסוב. בשלב ההקמה מילאו ששת האחים בוטוסוב תפקיד בולט בחיי המועדון. המועדון שיחק באליפות העיר משנת 1908 עד 1923. בהרכב הקבוצה בשנים 1913–1916 שיחק הסופר ויטאלי ביאנקי. אחרי שהופיעה בתחרויות עירוניות היא התפרקה לאחר מלחמת האזרחים.
תארים.
אליפות סנקט פטרבורג
גביע טוסמן
נועה ארנברג
נועה ארנברג (נולדה ב-3 בפברואר 1979) היא תסריטאית ישראלית. זוכת פרס האקדמיה הישראלית לטלוויזיה לשנת 2016 על התסריט שכתבה לסדרה "האחיות המוצלחות שלי" יחד עם גלית חוגי. יצרה את סדרת האינטרנט "סוזי מטיפת חלב".
ביוגרפיה.
ארנברג נולדה בקיבוץ בית השיטה לניסן ארנברג ולדורית צמרת, שכתבה את השיר "החיטה צומחת שוב".
ארנברג מתגוררת בשכונת נווה צדק בתל אביב, נשואה ואם לשניים.
רני
רני (באוקראינית: Рені, ברוסית: Рени, ברומנית: Reni) זו עיר נמל באוקראינה, באזור אודסה, במרחק 22 קילומטרים מזרחית לגאלאץ, על הגדה השמאלית של הדנובה, במרחק 3 קילומטרים משפך הפרוט לדנובה. העיר שוכנת בקרבת משולש הגבולות אוקראינה-מולדובה-רומניה.
היסטוריה.
רני מוזכרת לראשונה במסמכים ב-1548, כשהייתה חלק מנסיכות מולדובה. ב-1621 העיר נכבשה על ידי האימפריה העות'מאנית, שנתנה לה את השם טומארובה. על פי הסכם בוקרשט (1812) רני הייתה בין היישובים שעברו משליטה עות'מאנית לשליטת האימפריה הרוסית. בעקבות מלחמת קרים נחתם חוזה פריז (1856) ועל פיו הועברו כמה יישובים מהאימפריה הרוסית לידי נסיכות מולדובה ובהם גם רני. אחרי איחוד נסיכות מולדובה עם נסיכות ולאכיה נוצרה המדינה הקרויה הנסיכויות הרומניות המאוחדות, שבהמשך הפכה לרומניה ובכך הפכה רני ליישוב רומני.
בעקבות קונגרס ברלין ב-1878 שוב עבר השלטון על רני לידי האימפריה הרוסית. אחרי המהפכות של שנת 1917 חלה התפרקות באימפריה הרוסית והטריטוריה בה נמצאת רני הכריזה על עצמאות תחת השם הרפובליקה הדמוקרטית המולדובנית ובהמשך התאחדה עם רומניה. בעקבות הסכם ריבנטרופ–מולוטוב ברית המועצות הציגה ב-1940 אולטימטום לרומניה וזאת נסוגה מהאזור ורני עברה לשליטה סובייטית. במהלך מלחמת העולם השנייה האזור נכבש על ידי גרמניה הנאצית ורומניה ורני שבה לשלטון רומני, אך עם השתנות פני המלחמה והתקדמות הצבא האדום שבה לשלטון סובייטי.
עם התפרקות ברית המועצות רני הפכה לעיר אוקראינית.
הקהילה היהודית.
ב-1847 היו בעיר 22 משפחות יהודיות וב-1897 היו ברני 730 יהודים מתוך אוכלוסייה של 6,941.
מוצב שני
מוצב שני היה המוצב האחרון שהוקם ברצועת הביטחון בדרום לבנון.
המוצב נבנה בשלוחה הצפונית של רכס עיון, כשני קילומטרים צפונית למפקדת החטיבה המזרחית ביחידת הקישור ללבנון בעיירה מרג' עיון.
החל משנת 1992 מוקם מדי פעם כוח תצפית מיחידת מודיעין (יחמ"ם) במבנה נטוש שכונה "בית העמודים" בפאתים הצפוניים של העיירה מרג' עיון. כוח התצפית מלווה בכיתת חי"ר ובטנק לאבטחה היה מתמקם בבית העמודים אד הוק למבצעים או כשהתגברו ההתראות על כוונת מחבלים לפגע באזור זה.
בעקבות מספר אירועים קשים במהלך 1995 בגזרה שמדרום וממערב למוצבי צה"ל בריחן ובעישייה הוחלט לחזק את הגזרה בתצפית ובאש.
בית העמודים אוייש באופן קבוע החל מאוקטובר 1995 מיד לאחר ההתקלות של כח ממסיעת 51 של גולני במחמודיה.
בחודש יוני 1996 הוקם המוצב בסמוך לבית העמודים והוצבה בו מחלקת חי"ר, צוות שריון וכוח איסוף קרבי.
בתחילה נקרא המוצב "המזבלה" בשל אתר האשפה שהיה קיים בצמוד לו ולאחר מכן שונה שמו ל"שני", על שם ביתו של קצין ההנדסה של יק"ל שתכנן ופיקד על הקמת המוצב ושנהרג ממטען צד ב-30 במאי 1996.
מטען צד הופעל על כוח של צה"ל, שנע בסמוך למשרדי הצלב האדום באזור מרג' עיון. בתקרית זאת נהרגו ארבעה חילי צה"ל ועוד שבעה חיילים נפצעו.
לאחר הקמתו התמעטו אירועי הפח"ע בגזרת השליטה של המוצב.
המוצב פוצץ ב-24 במאי 2000, ליל יציאת כוחות צה"ל מדרום לבנון.
יחסי הרפובליקה הדומיניקנית–טאיוואן
יחסי הרפובליקה הדומיניקנית–טאיוואן הם מערכת היחסים שבין הממשלות והעמים של הרפובליקה הדומיניקנית ושל הרפובליקה הסינית.
היסטוריה.
בין הרפובליקה הדומיניקנית לבין הרפובליקה הסינית התקיימו יחסים דיפלומטיים רשמיים בין השנים 1944 עד 2018. ב-1944 ועד 1949 בתור הישות הלגיטימית והמייצגת של סין, ומ-1949 עד 2018 כטאיוואן. ביום ניתוק היחסים של הרפובליקה הדומיניקנית, היא הייתה הכלכלה הגדולה ביותר שקיימה יחסים דיפלומטיים עם הרפובליקה הסינית מתוך 19 המדינות החברות באומות המאוחדות שהכירו בה בתור הישות המייצגת והלגיטימית של סין.
ב-30 באפריל 2018, חשפה הרפובליקה הדומיניקנית את כוונתה לנתק את היחסים עם טאיוואן ולכונן יחסים דיפלומטיים רשמיים עם הרפובליקה העממית של סין. הסטטוס ההכרתי של טאיוואן השתנה ממדינה ריבונית ועצמאית ל"טריטוריה בלתי נפרדת משטחה של הרפובליקה העממית של סין".
ביקורים רמי דרג.
באוגוסט 2008, ביקר נשיא טאיוואן מא יינג-ג'יו ברפובליקה הדומיניקנית ונפגש עם נשיא הרפובליקה הדומיניקנית ליונל פרננדס. השניים הסכימו על תחילת מגעים לחתימת הסכם סחר חופשי בין שתי המדינות. בנוסף, במאי 2016 ביקר שר החוץ של הרפובליקה הדומיניקנית בטאיוואן ונפגש עם הנשיאה.
ג'ורג' לות'ר (שודד ים)
ג'ורג' לותר (אנגלית: George Lowther) (נפטר ב־1723) היה פיראט אנגלי מהמאה ה -18. מעט ידוע על חייו, הוא היה פעיל באזור הקריביים ובאוקיינוס האטלנטי. אחד הסגנים שלו היה אדוארד לואו.
המעבר לפיראטיות.
לא ידוע עליו הרבה לפני שהפך לקצין שני ב, ״טירת גמביה״, שהייתה בפיקודו של קפטן צ'ארלס ראסל. עם זאת, לות׳ר היה פופולרי יותר בקרב הצוות, מכיוון שנדמה היה כי ראסל דואג יותר לסחר העבדים מאשר לאנשיו. ראסל לא נתן אמון בלות׳ר, וכשניסה לסלקו, אנשי צוות רבים צידדו בצד של לות׳ר והגנו עליו, מה שגרם לתסיסה בקרב הצוות.
בנוסף לצוות האוניה, היה על הסיפון גם קפטן מאסי, עם פלוגת אנשים בפיקודו. לילה אחד, בזמן שרב החובל ראסל היה מחוץ לאוניה, החליטו מאסי ולות׳ר לשוט בלעדיו. מאסי התכוון לחזור לאנגליה, אך לות׳ר, הצוות וחייליו של מאסי עצמו לא הסכימו. לות׳ר התמנה לרב החובל ושינה את שמה של האוניה ל״דילוורי״. הם תקפו אוניות רבות אך כשמאסי רצה לתקוף כפר בחוף, הוא איבד את התמיכה של הצוות בהצבעה מכיוון שהסיכון נחשב גדול מדי. לות׳ר הצליח להשיג ספינה קטנה יותר, ונפרד ממאסי ואנשיו.
לות'ר עבר לקרולינה ושם פיתח את הטקטיקה של ניגוח ספינתו בספינה אחרת, לפני שאנשיו עלו ובזזו אותה. בסביבות 1721 הוא עזב לאי קיימן ושם נתקל בספינה ״גרייהאונד״ שקברניטה היה בנג׳מין אדוארד. לות'ר ירה ראשון יריית תותח לאות קרב. ה״גרייהאונד״ הגיבה בירי של כל התותחים בו זמנית מדופן הספינה, אך הירי לא עזר להם. הפיראטים עלו על ה״גרייהאונד״, הרגו את כל הצוות ושרפו את הספינה.
ללות'ר היו כעת ספינות רבות תחת פיקודו, והוא העניק לסגנו אדוארד לואו ספינת קרב קטנה עם ששה תותחים. לואו עזב את לות׳ר והתחיל קריירת פיראטית משלו. לות׳ר ופרנסיס ספריגס הצטרפו שוב לזמן קצר אל אדוארד לואו בסוף 1723. כשלות׳ר הפליג עם ספינותיו לגואטמלה הם הותקפו על ידי הילידים והוא נאלץ להשאיר כמה ספינות ואנשים מאחור. צוותו וציודו הועברו לספינה ״רוונג׳״ (״נקמה״).
מוות.
בשנת 1722 הפליג לות׳ר לאי מבודד בשם בלנקווילה. לפני העגינה באי הבחין בו וולטר מור, מפקד ספינת מלחמה בריטית ״איגל״. לות׳ר הצליח להימלט לאי על ידי בריחה מחלון התא שלו, יחד עם עוד תריסר אנשי צוות. רק ארבעה מהם הגיעו לחוף. לאחר חיפוש נרחב נמצאה גופתו של לות׳ר, הוא ירה בראשו כדי שלא יילקח בשבי.
בעיתון "פוסט בוי" מיום 2 במאי 1724 יש דיווח על התקרית הזאת, ומסופר כי האוניה הבריטית חזרה עם אוניית הפירטים שנשבתה, והיו עליה מספר פירטים שנפלו בשבי. פירטים אחרים, הצליחו לפי דברי העיתון לברוח לאי. חלקם הועמדו לדין והואשמו בפירטיות, וחלק הצטרף לאוניות פירטים אחרות.
מידע דומה נמצא בעיתון ״ניוקאסל קוראנט״ מיום 1 בפברואר 1724:
"יש לנו חדשות טובות מסנט כריסטופרס - קפטן מור מה"איגל", גילה אוניית פיראטים עם 10 תותחים, 40 אנשים, בפיקודו של לות׳ר. ליד האי בלנקו. מלחי הצי שבו 24 מהפירטים, אבל לות׳ר, ועוד כעשרה אנשים קפצו ונמלטו. ארבעה מהם נתפסו, ומקווים שגם לות׳ר והיתר ייתפסו."
קבוצת אשטרום
Hurts 2B Human
Hurts 2B Human (בעברית: כואב להיות אנושי) הוא אלבומה השמיני של הזמרת-יוצרת האמריקאית, פינק. האלבום יצא לאור ב-26 באפריל 2019, על ידי חברת התקליטים תקליטי RCA. על מנת לקדם את האלבום פינק הוציאה לאור את השיר "Walk Me Home" ב-20 בפברואר 2019. באלבום פינק משתפת פעולה עם האמנים ורבל, חאליד וכריס סטפלטון.
עם יציאתו נכנס האלבום אל המקום הראשון במצעד הבילבורד 200.
רקע.
במקור, האלבום היה אמור לצאת לאור כמיני-אלבום שמונה חודשים לאחר יציאתו של אלבומה הקודם, אך פינק אמרה בריאיון ל-USA Today: "המשיכו לבוא לי הזדמנויות לעבוד עם כל האנשים המדהימים האלה ואני חושבת שזה מהות כל האלבום הזה, הכפר שנדרש כדי ליצור אותו. בהתחלה באמת חשבתי לעשות מיני-אלבום בשביל המעריצים אבל אז הכל התגלגל לכדי פרויקט שלם".